Title: Proiectarea, dezvoltarea şi întreţinerea siturilor web
Description: Un ghid pentru dezvoltatorii web, cu accent pe HTML, XML, JavaScript, SQL, tehnologii web, software web, software pentru dezvoltare web, aplicaţii web, şabloane pentru aplicaţii web, AJAX, servicii web, sindicalizarea web, web design, situri web, găzduirea web, analiza siturilor web, documente de lucru, şi abordarea unor noţiuni de bază pentru cele mai folosite sisteme de management al conţinutului: Drupal, Joomla, şi WordPress.
Dezvoltarea web este un termen larg, care cuprinde orice activitate legată de dezvoltarea unui sit web pentru World Wide Web sau intranet. Aceasta poate include dezvoltarea afacerilor prin comerţ electronic (e-commerce), web design, dezvoltarea de conţinut web, programare specifică, configurarea serverelor web, etc. Dezvoltarea web include atât realizarea unor simple pagini web statice cu text, până la cele mai complexe aplicaţii Internet, afaceri electronice (ebusiness), sau servicii de reţele sociale.
Proiectarea paginilor web este un proces de conceptualizare, planificare, modelare şi execuţie a conţinutului media electronic livrat pe Internet într-o formă tehnică (precum limbajele markup) adecvată pentru interpretarea şi afişarea într-un browser web sau altă interfaţă grafică pentru utilizatori (graphical user interface, GUI).
Scopul proiectării web este crearea unui sit web (o colecţie de fişiere electronice încărcate pe unul sau mai multe servere) cu conţinut (care poate include caracteristici sau interfeţe interactive) pentru utilizatorul final sub forma paginilor web. Astfel de elemente precum textele, formularele, şi imaginile (GIF, JPG, PNG) pot fi plasate în pagini folosind taguri HTML, XHTML sau XML. Afişarea unor elemente media mai complexe (grafici vectoriale, animaţii, video, sunete) necesită de obicei plugin-uri precum Flash, QuickTime, Java run-time environment, etc. Plugin-urile sunt incluse în paginile web folosind taguri HTML sau XHTML.
Subjects: web design, dezvoltare web, HTML, JavaScript, tehnologii web, software web